ՆԱԽԱԳԻԾ

 ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

 «…..» ………………… 2018 ԹՎԱԿԱՆ N …..…. – Ա

ՀՈՂԱՄԱՍԻ ՓՈԽԱՆԱԿՈՒԹՅԱՆ ԹՈՒՅԼՏՎՈՒԹՅՈՒՆ ՏԱԼՈՒ ԵՎ ՀՈՂԱՄԱՍ ԱՄՐԱՑՆԵԼՈՒ ՄԱՍԻՆ

Հիմք ընդունելով «Պետական գույքի կառավարման մասին» Հայաստանի Հանրապետության օրենքի 22-րդ և 28-րդ հոդվածները, Հայաստանի Հանրապետության քաղաքացիական օրենսգրքի 128-րդ հոդվածի 1-ին մասը, 589-րդ և 590-րդ հոդվածները, Հայաստանի Հանրապետության հողային օրենսգրքի 71-րդ հոդված 3-րդ մասը` Հայաստանի Հանրապետության կառավարությունը որոշում է.

1. Թույլատրել Հայաստանի Հանրապետության գյուղատնտեսության նախարարությանը Հայաստանի Հանրապետության կառավարության 2016 թվականի հոկտեմբերի 13-ի N 1063-Ա որոշմամբ «Հայաստանի Հանրապետության գյուղատնտեսության նախարարության աշխատակազմ» պետական կառավարչական հիմնարկին ամրացված, Հայաստանի Հանրապետության Կոտայքի մարզի Հրազդանի համայնքի Հարավային թաղամաս, Հրազդան-Լեռնանիստ ավտոճանապարհ, N 7 հասցեում գտնվող` 0,04 հեկտար մակերեսով և 497000 դրամ կադաստրային արժեքով հողամասը (կադաստրային ծածկագիր` 07-001-0077-0022) (այսուհետ` հողամաս 1) փոխանակել Հայաստանի Հանրապետության Կոտայքի մարզի Հրազդանի համայնքի սեփականությունը հանդիսացող` Հայաստանի Հանրապետության Կոտայքի մարզի Հրազդանի համայնքի Հարավային թաղամաս, Հրազդան-Լեռնանիստ ավտոճանապարհ, N 15 հասցեում գտնվող` 0,04 հեկտար մակերեսով և 497000 դրամ կադաստրային արժեքով հողամասի (կադաստրային ծածկագիր` 07-001-0077-0026) (այսուհետ` հողամաս 2) հետ:

2. Սահմանել, որ`

1) սույն որոշման 1-ին կետով նախատեսված հողամաս 1-ը հետ է վերցվում «Հայաստանի Հանրապետության գյուղատնտեսության նախարարության աշխատակազմ» պետական կառավարչական հիմնարկից և փոխարենն ամրացվում է հողամաս 2-ը` Համայնքների գյուղատնտեսական ռեսուրսների կառավարման և մրցունակության երկրորդ ծրագրի շրջանակներում նախատեսված անասնաբուժական սպասարկման կենտրոնի շենքի կառուցման նպատակով օգտագործելու պայմանով.

2) սույն որոշման 1-ին կետով նախատեսված փոխանակվող հողամաս 1-ը և հողամաս 2-ը համարվում են համարժեք և կողմերի միջև որևէ դրամական կամ այլ ձևով փոխհատուցման պարտավորություն չեն առաջացնում:

3. Հայաստանի Հանրապետության գյուղատնտեսության նախարարին` սույն որոշումն ուժի մեջ մտնելուց հետո երկամսյա Ժամկետում`

1) Հայաստանի Հանրապետության Կոտայքի մարզի Հրազդանի համայնքի ղեկավարի հետ կնքել սույն որոշման 1-ին կետում նշված հողամաս 1-ի և հողամաս 2-ի փոխանակության պայմանագիր` դրանում սահմանելով, որ պայմանագրից բխող գույքային իրավունքների պետական գրանցման և նոտարական վավերացման հետ կապված ծախսերը ենթակա են վճարման համայնքի միջոցների հաշվին.

2) սույն կետի 1-ին ենթակետում նշված պայմանագրի կնքումից հետո ապահովել հողամաս 1-ի և հողամաս 2-ի հանձնման-ընդունման աշխատանքների կատարումը:

|  |
| --- |
| 1. **ՀԻՄՆԱՎՈՐՈՒՄ**

**«Հողամասի փոխանակության թույլտվություն տալու և հողամաս ամրացնելու մասին» Հայաստանի Հանրապետության կառավարության որոշման նախագծի ընդունման**  |
| 1 |  **Անհրաժեշտությունը** |
|  |  «Հողամասի փոխանակության թույլտվություն տալու և հողամաս ամրացնելու մասին» Հայաստանի Հանրապետության կառավարության որոշման նախագծի ընդունումը պայմանավորված է Հայաստանի Հանրապետության ու Վերակառուցման և զարգացման միջազգային բանկի միջև 2014 թվականի օգոստոսի 6-ին կնքված վարկային համաձայնագրով հաստատված Համայնքների գյուղատնտեսական ռեսուրսների կառավարման և մրցունակության երկրորդ ծրագրի (այսուհետ` ծրագիր) շրջանակներում Հայաստանի Հանրապետության Կոտայքի մարզում անասնաբուժական սպասարկման կենտրոնի շենք կառուցելու համար անհրաժեշտ հողամասով ապահովելու անհրաժեշտությամբ: |
| 2 | **Ընթացիկ իրավիճակը և առկա խնդիրները** |
|  |  Գյուղատնտեսության զարգացման հիմնադրամի կողմից իրականացվող ծրագրի շրջանակներում նախատեսված է անասնաբուժական սպասարկման կենտրոնի շենքի կառուցում Հայաստանի Հանրապետության Կոտայքի մարզում: Հայաստանի Հանրապետության կառավարության 2016 թվականի N 1063 որոշմամբ որպես նվիրաբերություն ընդունվել է Հայաստանի Հանրապետության Կոտայքի մարզի Հրազդանի համայնքի ավագանու 2016 թվականի հուլիսի 14-ին ընդունված N 76-Ա որոշմամբ պետությանը նվիրաբերվող` 0,04 հեկտար մակերեսով, 497000 դրամ կադաստրային արժեքով հողամասը և այն ամրացվել է «Հայաստանի Հանրապետության գյուղատնտեսության նախարարության աշխատակազմ» պետական կառավարչական հիմնարկին` ծրագրի շրջանակներում նախատեսված անասնաբուժական սպասարկման կենտրոնի շենքի կառուցման նպատակով օգտագործելու պայմանով: Սակայն պարզվել է, որ նվիրաբերված հողամասը ճահճակալված տարածք է և այդ հողամասում կառուցում իրականացնելը նպատակահարմար չէ` ֆինանսական ահռելի ծախսերի պատճառով: Հրազդանի համայնքի ղեկավարության հետ համաձայնություն է ձեռք բերվել կատարել հողամասերի փոխանակություն և համայնքի ավագանու որոշմամբ նախատեսվել անասնաբուժական սպասարկման կենտրոնի կառուցման համար Հայաստանի Հանրապետությանը սեփականության իրավունքով տրամադրել նոր, համարժեք հողամաս` փոխարենը հետ ստանալով նախկինում համայնքի կողմից պետությանը նվիրաբերված հողամասը: |
| 3 | **Տվյալ բնագավառում իրականացվող քաղաքականությունը** |
|  |  Հանրապետությունում գյուղի և գյուղատնտեսության զարգացման քաղաքականությունն իրականացվում է Հայաստանի Հանրապետության կառավարության 2010 թվականի նոյեմբերի 4-ի «Հայաստանի Հանրապետության գյուղի և գյուղատնտեսության 2010-2020 թվականների կայուն զարգացման ռազմավարությունը և Հայաստանի Հանրապետության գյուղի և գյուղատնտեսության 2010-2020 թվականների կայուն զարգացման ռազմավարության կատարումն ապահովող միջոցառումների ցանկը հաստատելու մասին» N 1476-Ն որոշման պահանջներին համապատասխան: Նախագծի բովանդակությունը համահունչ է բնագավառում իրականացվող քաղաքականությանը:  |
| 4 | **Կարգավորման նպատակը և բնույթը** |
|  | «Հողամասի փոխանակության թույլտվություն տալու և հողամաս ամրացնելու մասին» Հայաստանի Հանրապետության կառավարության որոշման նախագծով առաջարկվում է` Հայաստանի Հանրապետության Կոտայքի մարզի Հրազդանի համայնքի կողմից Հայաստանի Հանրապետությանը նվիրաբերված, Հայաստանի Հանրապետության կառավարության 2016 թվականի N 1063 որոշմամբ որպես նվիրաբերություն ընդունված և «Հայաստանի Հանրապետության գյուղատնտեսության նախարարության աշխատակազմ» պետական կառավարչական հիմնարկին ամրացված` Հայաստանի Հանրապետության Կոտայքի մարզի Հրազդանի համայնքի Հարավային թաղամաս, Հրազդան-Լեռնանիստ ավտոճանապարհ, N 7 հասցեում գտնվող` 0,04 հեկտար մակերեսով և 497000 դրամ կադաստրային արժեքով հողամասը (կադաստրային ծածկագիր` 07-001-0077-0022) (այսուհետ` հողամաս 1) փոխանակել համարժեք` Հայաստանի Հանրապետության Կոտայքի մարզի Հրազդանի համայնքի սեփականությունը հանդիսացող` Հայաստանի Հանրապետության Կոտայքի մարզի Հրազդանի համայնքի Հարավային թաղամաս, Հրազդան-Լեռնանիստ ավտոճանապարհ, N 15 հասցեում գտնվող` 0,04 հեկտար մակերեսով և 497000 դրամ կադաստրային արժեքով հողամասի (կադաստրային ծածկագիր` 07-001-0077-0026) (այսուհետ` հողամաս 2) հետ, իսկ փոխանակության արդյունքում ստացված հողամաս 2-ը նորից ամրացնել «Հայաստանի Հանրապետության գյուղատնտեսության նախարարության աշխատակազմ» պետական կառավարչական հիմնարկին` ծրագրի շրջանակներում նախատեսված անասնաբուժական սպասարկման կենտրոնի շենքի կառուցման նպատակով օգտագործելու պայմանով:  Գյուղատնտեսության զարգացման հիմնադրամի կողմից իրականացվող ծրագրի շրջանակներում Հայաստանի Հանրապետության Կոտայքի մարզում նախատեսված անասնաբուժական սպասարկման կենտրոնի շենքի կառուցման նպատակով համայնքի կողմից Հայստանի Հանրապետությանը նվիրաբերված հողամաս 1-ի նվիրաբերությունն ընդունելուց հետո պարզվել է, որ այդ հողամասը ճահճակալված տարածք է, որտեղ անասնաբուժական սպասարկման կենտրոնի կառուցումը նպատակահարմար չէ` ֆինանսական ահռելի ծախսերի պատճառով: Հրազդանի համայնքի ղեկավարության հետ համաձայնություն է ձեռք բերվել հողամասերի փոխանակություն կատարելու մասին և նույն համայնքի ավագանու 2017 թվականի դեկտեմբերի 15-ի N 133 որոշմամբ նախատեսվել անասնաբուժական սպասարկամ կենտրոնի կառուցման համար Հայաստանի Հանրապետությանը փոխանակման կարգով սեփականության իրավունքով տրամադրել նոր, համարժեք հողամաս` փոխարենը հետ ստանալով նախկինում իր կողմից պետությանը նվիրաբերված հողամասը: |
| 5 | **Նախագծի մշակման գործընթացում ներգրավված ինստիտուտները և անձինք** |
|  |  Նախագիծը մշակվել է ՀՀ գյուղատնտեսության նախարարության աշխատակազմի կողմից: |
| 6 | **Ակնկալվող արդյունքները** |
|  |  Առաջարկվող որոշման նախագծի ընդունման դեպքում կապահովվի ՀՀ Կոտայքի մարզի Հրազդանի համայնքում ծրագրի շրջանակներում անասնաբուժական սպասարկման կենտրոնի շենքի կառուցումը, Հրազդանի տարածաշրջանի համայնքներում կբարձրանա անասնաբուժական ծառայությունների մատուցման արդյունավետությունը: |
|  **2. ՏԵՂԵԿԱՆՔ** **«Հողամասի փոխանակության թույլտվություն տալու և հողամաս ամրացնելու մասին»** **Հայաստանի Հանրապետության կառավարության որոշման նախագծի ընդունման կապակցությամբ ՀՀ պետական բյուջեում և տեղական ինքնակառավարման մարմինների բյուջեներում ծախսերի և եկամուտների ավելացման կամ նվազեցման մասին** «Հողամասի փոխանակության թույլտվություն տալու և հողամաս ամրացնելու մասին» Հայաստանի Հանրապետության կառավարության որոշման նախագծի ընդունման կապակցությամբ ՀՀ պետական բյուջեում և տեղական ինքնակառավարման մարմինների բյուջեներում ծախսերի և եկամուտների էական ավելացում կամ նվազեցում չի նախատեսվում: |
|  **3. ՏԵՂԵԿԱՆՔ** **«Հողամասի փոխանակության թույլտվություն տալու և հողամաս ամրացնելու մասին»** **Հայաստանի Հանրապետության կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու անհրաժեշտության բացակայության մասին** «Հողամասի փոխանակության թույլտվություն տալու և հողամաս ամրացնելու մասին» Հայաստանի Հանրապետության կառավարության որոշման նախագծի ընդունումն այլ իրավական ակտերում փոփոխություններ և լրացումներ կատարելու անհրաժեշտություն չի առաջացնում: |
|  4. **ՏԵՂԵԿԱՆՔ****Միջազգային պայմանագրերով ստանձնած պարտավորություններին «Հողամասի փոխանակության թույլտվություն տալու և հողամաս ամրացնելու մասին»**  **Հայաստանի Հանրապետության կառավարության որոշման նախագծի համապատասխանության մասին** «Հողամասի փոխանակության թույլտվություն տալու և հողամաս ամրացնելու մասին» Հայաստանի Հանրապետության կառավարության որոշման նախագիծը չի հակասում Հայաստանի Հանրապետության միջազգային պայմանագրերով ստանձնած պարտավորություններին: |
|  **5. ՏԵՂԵԿԱՆՔ** **«Հողամասի փոխանակության թույլտվություն տալու և հողամաս ամրացնելու մասին» Հայաստանի Հանրապետության կառավարության որոշման նախագծի կազմմանը և քննարկմանը հասարակության մասնակցության մասին** «Հողամասի փոխանակության թույլտվություն տալու և հողամաս ամրացնելու մասին» Հայաստանի Հանրապետության կառավարության որոշման նախագծի կազմմանը և քննարկմանը հասարակությունը մասնակցություն չի ունեցել: |
|  **6. ՏԵՂԵԿԱՆՔ** **«Հողամասի փոխանակության թույլտվություն տալու և հողամաս ամրացնելու մասին»** **Հայաստանի Հանրապետության կառավարության որոշման նախագծի վերաբերյալ հասարակության իրազեկվածության մասին** «Հողամասի փոխանակության թույլտվություն տալու և հողամաս ամրացնելու մասին» Հայաստանի Հանրապետության կառավարության որոշման նախագծի էլեկտրոնային տարբերակը, մինչև նախագիծը ՀՀ կառավարության նիստի քննարկմանը ներկայացնելը, տեղադրվելու է ՀՀ կառավարության ինտերնետային կայքում` e-gov.am հասցեում: |

**ԱՄՓՈՓԱԹԵՐԹ**

**«Հողամասի փոխանակության թույլտվություն տալու և հողամաս ամրացնելու մասին» Հայաստանի Հանրապետության կառավարության որոշման նախագծի առնչությամբ ՀՀ շահագրգիռ մարմինների առարկությունների և առաջարկությունների վերաբերյալ**

|  |  |  |
| --- | --- | --- |
| Առարկությունների և առաջարկությունների հեղինակը (ամսաթիվը, համարը) | Առարկությունների և առաջարկությունների բովանդակությունը | Եզրակացություն |
| 1. Հայաստանի Հանրապետության կառավարությանն առընթեր անշարժ գույքի կադաստրի պետական կոմիտե 12.02.2018 թվական N ՄՍ/870-182. Հայաստանի Հանրապետության ֆինանսների նախարարություն 13.02.2018 թվական N 01/9-3/2404-183. Հայաստանի Հանրապետության տարածքային կառավարման և զարգացման նախարարություն 16.02.2018 թվական N 01/16.1/898-184. Հայաստանի Հանրապետության կառավարությանն առընթեր պետական գույքի կառավարման վարչություն07.03.2018 թվական N 01/22.11/1669-185. Հայաստանի Հանրապետության արդարադատության նախարարություն21.03.2018 թվական N 01/4961-18 | Դիտողություններ և առաջարկություններ չունի:Առաջարկվում է`Հիմք ընդունելով «Իրավական ակտերի մասին» ՀՀ օրենքի 2-րդ հոդվածի դրույթները` Նախագծի նախաբանից հանել «ինչպես նաև հաշվի առնելով Հայաստանի Հանրապետության Կոտայքի մարզի Հրազդանի համայնքի ավագանու 2017 թվականի դեկտեմբերի 15-ի «Հողամասերի փոխանակություն կատարելու մասին» N 133 որոշումը» բառերը:Դիտողություններ և առաջարկություններ չունի:Դիտողություններ և առաջարկություններ չունի:Դիտողություններ և առաջարկություններ չունի: | Ընդունվել է`Նախագծի նախաբանից հանվել են նշված բառերը: |